laion/Wikipedia-Exotic huggingface dataset:
זום

האם התכוונתם ל... טכנולוגיה תקריב ("זום"; מ-Zoom באנגלית) – בתחום הצילום, היכולת של עדשת המצלמה לשנות את מרחק המוקד שלה, ראו צילום#תקריב (זום) Zoom Video Communications – חברה אמריקאית, מפתחת ומפיצה של התוכנה "זום" זום (יישום) – תוכנה לוועידות וידאו באינטרנט זום (תאגיד) (אנ') – חברה בינלאומית שבסיסה ביפן, המייצרת רכיבים אלקטרוניים בתחום השמע והמוזיקה מוטורולה זום – מחשב לוח מבית מוטורולה קומיקס זום (קומיקס) – דמות בדיונית של נבל-על המופיעה בחוברות הקומיקס "פלאש" של חברת DC קומיקס פרופסור זום – דמות בדיונית אחרת של נבל-על המופיעה בחוברות הקומיקס "פלאש" כלי תחבורה זום 8 – מפרשית תחרותית לשייטים צעירים, שנפוצה בעיקר בבריטניה ובאירלנד רנו זום – מכונית קונספט בתצורת מכונית מיקרו חשמלית, מתוצרת רנו בשיתוף קבוצת ההנדסה "מאטרה" (הוצגה בצרפת ב-1992) אחר זום (ערוץ) – ערוץ טלוויזיה ישראלי המיועד לילדים ולנוער זום (תבשיל) – תבשיל חלבי מהמטבח התימני זום (מסטיק) – גומי לעיסה של חברת Vidal החברה מייצרת בין היתר מערבלי אותות ורכיבים המתחברים אליהם, ולכן יש המכנים רכיבים אלה "זום".
שבאני נונדה

שבאני כריסטוף נונדה (בצרפתית: Shabani Christophe Nonda; נולד ב-6 במרץ 1977 בבוג'ומבורה, בורונדי) הוא כדורגלן עבר קונגולזי ששיחק בעמדת החלוץ. קבוצתו הראשונה בה שיחק בבוגרים הייתה פ.צ. ציריך מליגת העל השווייצרית, בה הוא שיחק בין העונות 1995/1996 - 1997/1998. מציריך עבר נונדה לקבוצת סטאד רן הצרפתית, ולאחר מכן עבר לקבוצת מונקו, שבה שיחק מאז שנת 2000. בעונת 2003/2004 הגיע עם המועדון הצרפתי לגמר ליגת האלופות, בו הפסידה מונקו לפורטו. בשנת 2005 עבר לקבוצת רומא, ולאחר מכן שיחק גם בקבוצות בלקברן רוברס ובגלאטסראיי לפני שפרש בשנת 2010. אף על פי שנולד בבורונדי, נונדה מחזיק באזרחות קונגולזית, והוא שיחק במדי נבחרת הרפובליקה הדמוקרטית של קונגו, במדיה ערך 21 הופעות וכבש 14 שערים. מונקו גביע הליגה הצרפתית: 2003 רומא הסופר קאפ האיטלקי: 2001 גלאטסראיי אליפות טורקיה: 2008 הסופר קאפ הטורקי: 2008 מדיה וקבצים בנושא שבאני נונדה בוויקישיתוף שבאני נונדה, באתר Transfermarkt שבאני נונדה, באתר BDFutbol שבאני נונדה, באתר WorldFootball.net שבאני נונדה, באתר National Football Teams שבאני נונדה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
הצריף של תמרי

הצריף של תמרי היא סדרת טלוויזיה לילדים, מן הראשונות שהפיקה הטלוויזיה הישראלית. היא הוקרנה לראשונה מיוני 1974 עד דצמבר 1974. בסדרה כיכב יוסי גרבר יחד עם מספר בובות. כל הבובות נוצרו על ידי הבובנאי אריק סמית, בן זוגו של גרבר באותן שנים, שגם תפעל את חלקן והיה שותף בכתיבת התסריטים. שיר הנושא נכתב על ידי תלמה אליגון-רוז ללחן של קובי אושרת ובוצע על ידי ריקי גל, שהייתה אז בתחילת דרכה. תמרי הוא נגר קצת מפוזר שגר לו עם חתולה בשם אזמרלדה, חמור בשם בלעם וצב בשם צבי, בצריף בודד על חוף כורכר. בכל פרק מספר תמרי סיפור לשאר דרי הצריף. הסיפור הוא אגדת ילדים ידועה והועלה כהצגה של תיאטרון בובות. תמרי הנגר - יוסי גרבר אזמרלדה החתולה - לורה סהר, רעיה אדמוני בלעם החמור - שי קוקוי צבי הצב - עזרא הס חמישה ספרים פורסמו במקביל לשידור חוזר של הסדרה בשנת 1978 על ידי הוצאת כנרת, שהוקמה אז לצורך כך. הספרים זכו להצלחה כלכלית. כמו כן הופקו מספר תקליטים. בעקבות הצלחת הסדרה נערכה סדרת הופעות ובנוסף הקים אריק סמית יחד עם יוסי גרבר תיאטרון בובות בשנת 1973 שהעלה הצגות שונות ופעל במסגרת התיאטרון לילדים ולנוער של אורנה פורת. בשנת 1994 הוציאה להקת "מוטו" את אלבום הבכורה שלה שנקרא "הצריף של תמרי", שכלל גרסה מחודשת לשיר הנושא המקורי בביצועה של ריקי גל. בשנת 2008 הוציאה חברת NMC מארז DVD בשם "מריץ' ועד רץ'" הכולל גם קטע קצר מתוך "הצריף של תמרי". ביישוב חוות יאיר יש בית קפה בשם "הצריף של תמרי". "הצריף של תמרי", במסד הנתונים הקולנועיים IMDb (באנגלית) מילות השיר "הצריף של תמרי", באתר שירונט ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סטיינון ולדיס אוסקרסדוטיר

סטיינון ולדיס אוסקרסדוטיר (באיסלנדית: Steinunn Valdís Óskarsdóttir; נולדה ב-7 באפריל 1965) היא פוליטיקאית איסלנדית. בעבר כיהנה כראש עיריית רייקיאוויק, ובשנים 2007 עד 2010 היא הייתה חברת הפרלמנט האיסלנדי מטעם מפלגת הברית הסוציאל-דמוקרטית. אוסקרסדוטיר נבחרה כחברת מועצה בעיריית רייקיאוויק ב-1994. עשר שנים אחר כך, ב-30 בנובמבר 2004, נבחרה לראש העירייה, לאחר שהחליפה את קודמה ת'ורולפור ארנאסון (Þórólfur Árnason) שהתפטר. היא כיהנה בתפקיד זה עד 13 ביוני 2006. בתקופה שבין 2003 ל-2008 שירתו שבעה אנשים שונים כראש עיריית רייקיאוויק, עקב אי יציבות פוליטית של הקואליציה העירונית. תקופת כהונתה של אוסקרסדוטיר הייתה הארוכה ביותר בין ראשי ערים אלו. ב-12 במאי 2007 נבחרה אוסקרדוטיר לפרלמנט האיסלנדי (האלת'ינגי) מטעם מפלגת הברית הסוציאל-דמוקרטית. עם בחירתה שימשה כיו"ר הוועדה לתחבורה ולתקשורת, ומאז 2009 היא כיהנה כסגנית יושב-ראש הפרלמנט, וכחברה בוועדת התחבורה והתקשורת ובוועדת המסחר. ב-מאי 2010 היא הגישה התפטרות מהפרלמנט וזאת על רקע גילויים לגבי מקורות מימון מערכת הבחירות שלה. היא שימשה חברה במשלחת הפרלמנטרית האיסלנדית למועצת אירופה. בנוסף, הייתה חברה במהלך כהונתה גם בוועדות התקציב, איכות הסביבה, ענייני חברה וביטוח לאומי והוועדה לעניינים חוקתיים. סטיינון ולדיס אוסקרסדוטיר באתר האלת'ינגי (באנגלית) ערך זה הוא קצרמר בנושא פוליטיקאים ובנושא איסלנדים. אתם מוזמנים לתרום לוויקיפדיה ולהרחיב אותו.
פרס גלובוס הזהב לשחקנית המשנה הטובה ביותר - סרט קולנוע

פרס גלובוס הזהב לשחקנית המשנה הטובה ביותר - סרט קולנוע (באנגלית: Golden Globe Award for Best Supporting Actress – Motion Picture) הוא פרס גלובוס הזהב הניתן מטעם איגוד העיתונאים הזרים בהוליווד (HFPA) על הופעה יוצאת מן הכלל לשחקנית המשנה הטובה ביותר בסרט דרמה או קומדיה. הפרס נחשב לאחד המנבאים המדויקים ביותר לפרס אוסקר. כשנוסד הטקס, הקטגוריה הנוכחית נקראה השחקנית הטובה המשנה ביותר בסרט קולנוע. וב-2005, שונה שמה של הקטגוריה לההופעה הטובה ביותר של שחקנית משנה בסרט דרמה. נכון ל-2011, השחקניות להן המספר הרב ביותר של זכיות בפרס הן קארן בלק, רות גורדון, אנג'לה לאנסברי, אגנס מורהד ומריל סטריפ שכל אחת מהן זכתה פעמיים. מורין סטייפלטון מחזיקה במספר המועמדויות הרב ביותר עם 5 מועמדויות. לי גרנט מחזיקה במספר הפעמים הגבוה ביותר ששחקנית הייתה מועמדת לפרס אך לא זכתה עם 5 מועמדויות. נכון ל-2011, 53 פעמים זכו שחקניות ממוצא אמריקאי (כולל שחקניות בעלות אזרחות כפולה, כמו לילה סקלה ואן-מרגרט). אחריהן זכו 10 פעמים שחקניות ממוצא בריטי. בסך הכול, רק שחקנית אחת ששיחקה בסרט שאינם דוברי אנגלית הייתה מועמדת לפרס; ולנטינה קורטז בסרט הצרפתי "לילה אמריקאי" (1974). מתוך 68 השחקניות שזכו בפרס עד היום (מרס 2011), 28 מהן זכו לאחר מכן גם בפרס אוסקר לשחקנית המשנה הטובה ביותר שהוענק באותה שנה. האחרונה מביניהן הייתה מליסה לאו שזכתה ב-2011 על משחקה בסרט "פייטר".   הערה: הזוכה מסומנת בתכלת הערה: השחקנית עם הסימן † זכתה באוסקר הערה: השחקנית עם הסימן * הייתה מועמדת לאוסקר אתר האינטרנט הרשמי של פרס גלובוס הזהב לשחקנית המשנה הטובה ביותר - סרט קולנוע (באנגלית) אתר טקס גלובוס הזהב (באנגלית) פרס גלובוס הזהב במסד הנתונים IMDb (באנגלית)
בילה צרקווה

בִּילַה צֶרְקְווַה (באוקראינית: Біла Церква; ברוסית: Белая Церковь, "בְּיֶילַאיָה צֶרְקוֹב"; ביידיש: שווארצע טומאה; בפולנית: Biała Cerkiew, "בְּיַוַוה צֶרְקִיֶיב") היא עיר השוכנת על נהר רוֹס, 84 ק"מ דרומית לקייב, במחוז קייב שבאוקראינה. משמעות שמה בשפות הסלאביות היא "כנסייה לבנה", ועל כן בפי היהודים כונתה "שׂדה לבן", או בלשון סגי נהור: "שווארצע טומאה" (יידיש: "טומאה שחורה"). בעיר כ-201,200 תושבים והיא משתרעת על פני כ-33.7 קמ"ר. היא העיר הגדולה במחוז קייב (העיר קייב עצמה אינה כלולה מנהלית במחוז קייב). העיר מהווה מרכז תעשייתי גדול, שבו פועלים מעל 40 מפעלים בשטחי תעשייה שונים, שבהם, בין היתר, תעשיית מזון, תעשייה כימית ומוצרי נפט. העיר היא מקום מושבו של בית החרושת לצמיגים "רוֹסַאבַה", אשר נחשב עוד בתקופה הסובייטית לאחד הגדולים בתחומו בכל ברית המועצות. בעיר פועל גם מפעל למכונות חקלאיות, אשר הוקם עוד בשנת 1850. העיירה הוקמה בשנת 1032 בידי ירוסלב החכם, הדוכס הראשי של קייב. למן שנת 1363 נכללה העיר בדוכסות הגדולה של ליטא, ומשנת 1569 באיחוד הפולני ליטאי. עם התפתחות המסחר הפכה העיירה לעיר. בשנת 1651 נחתם בעיר הסכם שלום בין האיחוד הפולני-ליטאי למורדים אוקראינים-קוזאקים תחת הנהגתו של בוגדן חמלניצקי. ערך מורחב – קהילת יהודי בילה צרקווה הקהילה היהודית בעיר נוסדה בסוף המאה ה-16. בשנת 1646 ישבו יהודים ב־100 מתוך 800 בתיה. בגזירות ת"ח נחרבה הקהילה. באמצע המאה ה-18 פגעו בה ההיידמקים, אך היא שבה והתחדשה. בשנת 1765 נמנו בסביבתה 1,876 יהודים משלמי מס גולגולת, וב-1847 - 6,650 יהודים. שושלת אדמו"רי לויעב הנהיגו את עדתם בעיר, בין השנים תרס"ו-תרס"ז גר בעיר האדמו"ר מרדכי טברסקי מלויעב, ובין השנים תרס"ז-תש"א הנהיג שם בנו רבי שלום יוסף טברסקי מלויעב שדה לבן. בשנת 1823 נפתח בעיר בית דפוס עברי, אשר נודעו ממנו שני ספרים חסידיים. מאוחר יותר נדפסו בעיר עוד שני ספרים עבריים, בשני בתי דפוס שונים. בשנת 1882 ה'תרמ"ב נולד בקהילה החזן יוסלה רוזנבלט, אחד החזנים המוכרים והמשפיעים ביותר עד ימינו. בשנת 1897 חיו בה 18,720 יהודים (54% מהתושבים), ובשנת 1926 – 15,624 יהודים (36.4% מהתושבים). עם כינון השלטון הסובייטי באוקראינה ב-1918, וחרף פוגרומים בהם נרצחו כ-300 יהודים בעיר, השתלבה הקהילה היהודית היטב בכל תחומי החיים והפעילות בעיר. בעת מלחמת העולם השנייה נטלו יהודי המקום חלק פעיל ביותר בקרבות להדיפת הפלישה הגרמנית. באוגוסט ובספטמבר 1941 רצחו הנאצים כ-3,600 מיהודי העיר שנותרו בה, לאחר שרוכזו במחנה שבויים. בשנת 2003 חודשה פעילות הקהילה היהודית, וכרב העיר מכהן הרב מאיר הולצברג, נציג חב"ד. נולדו בעיר: יעקב שטיינברג, סופר, משורר, ומסאי עברי בנציון וול, פיזיקאי סובייטי יורי ליניק, מתמטיקאי סובייטי חיו ופעלו בעיר: פאבל פופוביץ', קוסמונאוט סובייטי ניקולאי ואווילוב, אגרונום, גנטיקאי, ובוטנאי סובייטי הרפובליקה העממית של סין סינצ'ז'ואו, הרפובליקה העממית של סין גאורגיה סנקי, גאורגיה פולין אוסטרובייץ שוויינטוקז'יסקי, פולין אוקראינה קרמנצ'וג, אוקראינה סלובקיה פוחוב, סלובקיה פולין טרנוב, פולין מונטנגרו ביילו פולה, מונטנגרו ליטא וילנה, ליטא מדיה וקבצים בנושא בילה צרקווה בוויקישיתוף אתר האינטרנט הרשמי של בילה צרקווה בילה צרקווה, ברשת החברתית פייסבוק בילה צרקווה (אוקראינה), דף שער בספרייה הלאומית בילה צרקווה, באתר אנציקלופדיה בריטניקה (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אלכסנדר שולגין

אלכסנדר "סשה" תאודור שולגין (Alexander "Sasha" Theodore Shulgin;‏ 17 ביוני 1925 – 2 ביוני 2014) היה פרמקולוג, פסיכופרמקולוג וכימאי אמריקאי שנודע בפיתוחם של חומרים הלוצינוגנים וממריצים-מעוררים, שרבים מהם שימשו או משמשים כסמים פסיכואקטיביים או פסיכדליים. שולגין התפרסם במיוחד אחרי שגילה שיטת סינתזה חדשה וקלה של הסם MDMA, הידוע בכינוי אקסטזי. החל משנות ה-70 המאוחרות ושנות ה-80 המוקדמות נפוץ השימוש בחומר זה כסם מסיבות ובניסיונות טיפול בדיכאון, חרדה ובעיקר בהפרעת דחק פוסט טראומטית. בשנת 1974 פיתח לראשונה את הסם 2C-B. בשנים שלאחר מכן שולגין גילה, סינתז וחקר את השפעותיהן הביולוגיות של יותר מ-230 תרכובות פסיכואקטיביות. בשנת 1991 ו-1997 חיברו הוא ואשתו אן שולגין את הספרים PiHKAL ו-TiHKAL בנושא סמים פסיכואקטיביים. שולגין גילה פנתילאמינים רבים, ביניהם משפחת החומרים *2C (למשל 2C-B) ומשפחת החומרים DOx (למשל DOM או STP), סוג של נגזרות אמפטמיניות בעלות תכונות פסיכדליות. בנוסף שולגין ביצע מחקרים חשובים על תרכובות מבוססות טריפטמין. שולגין נולד ב-1925 בבקרלי, קליפורניה, כבנם של תאודור סטיבנס שולגין (1978-1893), יליד צ'ליאבינסק, רוסיה ולהנרייטה ד. לבית אטן (1960-1894), ילידת אילינוי שני ההורים לימדו כמורים במחוז אלמידה. מגיל 16 התחיל ללמוד עם מלגה כימיה אורגנית באוניברסיטת הרווארד ב-1943 בימי מלחמת העולם השנייה עזב את לימודיו כדי להתגייס לחיל הים של ארצות הברית . בעת שירותו על משחתת אחות הגישה לו לבלוע כוס מיץ תפוזים עם אבקה בתחתית לפני ניתוח זיהום באצבע. הוא שתה את המיץ ונרדם מהר. כשהתעורר אחרי הניתוח למד שהאבקה שבלע הייתה רק סוכר שלא נמס. חוויה זו לימדה אותו להכיר את כוחם של הסוגסטיה והאפקט אינבו" על נפש האדם. בתום השירות הצבאי חזר שולגין לברקלי וב-1954 סיים דוקטורט בביוכימיה באוניברסיטה.בשלהי שנות ה-1950 סיים פוסט-דוקטורט בתחומי הפסיכיאטריה והפרמקולוגיה באוניברסיטת קליפורניה בסן פרנסיסקו. אחרי שעבד זמן קצר כמנהל מחקר במעבדות Bio-Rad קיבל משרה כחוקר בכיר בחברת דאו כימיקלים. אחד מהישגיו הראשונים שם היה המצאת חומר הדברה ראשון שהיה מתכלה:ה"מקסקרבט". (mexacarbate) שולגין היה נשוי פעמיים: לנינה לבית גורדון עד יום מותה, ואחר כך לאן לבית גוטליב. רוב חייו המאוחרים בילה בחוותו בלפאייט, קליפורניה. ב- 8 באפריל 2008, כאשר היה בן 82, הוא עבר ניתוח להחלפת מסתם אאורטי בלב. ב-16 בנובמבר 2010 לקה באירוע מוחי ממנו החלים במידה רבה. באותה שנה ניתוח השתלת עור הציל את רגלו השמאלית שהייתה מועמדת לכריתה טיפולית. באותה תקופה התחיל לסבול מסימנים ראשונים של קיהיון, שבא לידי ביטוי בעיקר בירידה ניכרת בזיכרון לטווח קצר. עם התקדמות הקיהיון נאלצה אשתו למכור חלק מנכסיהם על מנת לממן את הטיפול בו. שולגין נפטר ב-2 ביוני 2014 בביתו מסרטן הכבד. מדיה וקבצים בנושא אלכסנדר שולגין בוויקישיתוף אתר האינטרנט הרשמי של אלכסנדר שולגין (באנגלית) אלכסנדר שולגין, ברשת החברתית פייסבוק אלכסנדר שולגין, ברשת החברתית אקס (טוויטר) אלכסנדר שולגין, ברשת החברתית Goodreads עופר אדרת, מת ד"ר אלכסנדר שולגין, שיצר את סם האקסטזי, באתר הארץ, 27 ביוני 2014 http://psychedelicfrontier.com/good-bye-sasha-chemist-alexander-shulgin-dies/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חוק החלוקה השווה

בפיזיקה סטטיסטית, חוק החלוקה השווה (equipartition theorem) הוא חוק פיזיקלי האומר כי האנרגיה הפנימית במערכת מתחלקת באופן שווה בין כל דרגות החופש הריבועיות של ההמילטוניאן. האנרגיה הממוצעת לכל דרגת חופש: ⟨ U ⟩ = 1 2 K B T {\displaystyle \langle U\rangle ={\frac {1}{2}}K_{B}T} כאשר T הטמפרטורה של המערכת ו-   K B {\displaystyle \ K_{B}} קבוע בולצמן. דרגת חופש ריבועית היא דרגה שבה האנרגיה תלויה בגודל המשתנה בריבוע (לדוגמה, אנרגיה פוטנציאלית של קפיץ, אנרגיה קינטית של גוף התלויה במהירות שלו באחד הצירים). בתרמודינמיקה, האנרגיה הפנימית במערכת מקיימת את חוק החלוקה השווה. קיימים 3 סוגי אנרגיה כאלו: אנרגיית תנועה קווית - E = 1 2 m v 2 {\displaystyle E={\frac {1}{2}}mv^{2}} אנרגיית רוטציה - E = 1 2 I w 2 {\displaystyle E={\frac {1}{2}}Iw^{2}} אנרגיית ויברציה - E = 1 2 k x 2 {\displaystyle E={\frac {1}{2}}kx^{2}} דוגמה: אם נסתכל על גז אידיאלי מונו-אטומי במרחב תלת־ממדי, לכל אטום יש 3 דרגות חופש (3 כיווני תנועה). מחוק החלוקה השווה ניתן לדעת כי האנרגיה הממוצעת לאטום תהיה: ⟨ U ⟩ = 3 ⋅ 1 2 K B T {\displaystyle \langle U\rangle =3\cdot {\frac {1}{2}}K_{B}T} לעומת זאת, כאשר מדובר בגז אידיאלי דו-אטומי במרחב תלת-ממדי, לכל אטום יש 5 דרגות חופש (3 כיווני תנועה + רוטציה + ויברציה). מחוק החלוקה השווה נקבל: ⟨ U ⟩ = 5 ⋅ 1 2 K B T {\displaystyle \langle U\rangle =5\cdot {\frac {1}{2}}K_{B}T} חוק החלוקה השווה מעניק מבט עמוק יותר על מונח דרגות החופש, ומראה כי מובנן אינו טריוויאלי. לדוגמה, ההמילטוניאן של חלקיק חופשי חד־ממדי הוא H = 1 2 m v 2 {\displaystyle {\mathcal {H}}={\frac {1}{2}}mv^{2}} ולכן חוק החלוקה השווה קובע כי האנרגיה החופשית שלו היא ⟨ U ⟩ = 1 2 K B T {\displaystyle \langle U\rangle ={\frac {1}{2}}K_{B}T} , שכן יש לו רק דרגת חופש ריבועית אחת. לעומת זאת, חלקיק כלוא בפוטנציאל הרמוני חד־ממדי מיוצג על ידי ההמילטוניאן H = 1 2 m v 2 + 1 2 k x 2 {\displaystyle {\mathcal {H}}={\frac {1}{2}}mv^{2}+{\frac {1}{2}}kx^{2}} כאשר k הוא קבוע הקפיץ של הפוטנציאל ההרמוני וx הוא הסטייה משיווי משקל. לחלקיק כלוא זה יש שתי דרגות חופש ריבועיות ולכן האנרגיה החופשית שלו לפי משפט החלוקה השווה היא ⟨ U ⟩ = 2 ⋅ 1 2 K B T = K B T {\displaystyle \langle U\rangle =2\cdot {\frac {1}{2}}K_{B}T=K_{B}T} . לכן, אף על פי שהחלקיק כלוא בפוטנציאל, האנרגיה החופשית שלו גדולה יותר משל חלקיק חופשי. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
3ds

האם התכוונתם ל... נינטנדו 3DS – קונסולת משחקים ניידת 3ds Max – תוכנת גרפיקה ממוחשבת 3DS (אבטחת מידע) – פרוטוקול אבטחת מידע
שטרגליים

שטרגליים (שם מדעי: Copepoda) הם סרטנים קטנים במחלקת הרגלסתיים שלהם חשיבות אקולוגית רבה. הם מהווים חוליה חשובה בשרשרת המזון ומהווים את מזונם של רבים מהדגים. קיימים 10,000 מינים מוכרים ברחבי הים, כולל על קרקע הים ואפילו בעומק האוקיינוס. יש החיים בשלוליות מים, אחרים חיים בטחב רטוב, בעלים לחים, ברקבוביות ושני מינים מיוחדים נמצאו במערת איילון בישראל, בתחום מחצבות המלט "נשר" ליד רמלה. הדמות המצוירת שלדון פלנקטון מהתוכנית "בובספוג מכנסמרובע" היא שטרגלי. השטרגליים, הסרטנים הקטנים, הם בעלי גוף פרוק, דק ומוארך, בעל מספר רב של גפיים עדינות, המשמשות לתנועה, להשגת מזון ולנשימה. השטרגל החי בשלולית מים שוחה כשגחונו כלפי מעלה וגבו כלפי מטה. בכל עונה בוקעים הצעירים מביצי הקיימא בתוך שבוע מהיווצרות השלולית. ההתפתחות מהזחל, הבוקע מן הביצה, ועד לבוגר נמשכת מחודש עד חודשיים ונעשית בדרך של גלגול. השטרגל חי בשכבת המים העליונה, וניזון מסינון אצות זעירות, מחלקיקי חומר אורגני מרחף ומחסרי חוליות זעירים. אורכם של רוב השטרגליים נע בין 0.5 מ"מ לבין 2 מ"מ. אחד המינים הגדולים, Pennella balaenopterae (אנ'), טפיל בגוף לוויתן, מגיע לאורך של 32 ס"מ. אחד המינים הקטנים, הזכרים של 'Sphaeronellopsis monothrix, צדפה ימית, אורכה מגיע ל-0.11 מ"מ. השטרגל חסר אברי ראיה מוגדרים. הם גם חסרי שלד בגבם. הם מהווים את מזונם של צמחים זעירים ובעלי חיים שווים להם בגודלם. הם מופיעים כמו תחרה של טפילים אצל פונדקאים. רוב המינים מתרבים ברבייה זוויגית, ומעט ברבייה אל-זוויגית, דהיינו הביצה גדלה לבוגר ללא הפריה של זכר. הסרט הקצר צולם במים עמוקים עם מיקרוסקופ מהיר. מעט ידוע על קשרי הגומלין בין הפרטים. למרות חשיבותם בטבע, קשה להשיג מידע עליהם מהתנהגותם במעבדה או תחת מצלמות. במקרים אלה הם מגיבים שונה מאשר בטבע. ה"שטרגליים" מצויים לעיתים במקורות מים המיועדים לשתייה. בייחוד במקומות שלא מצויים בהם מתקני סינון. בדרך כלל אין הדבר מעורר בעיה. בארצות טרופיות מסוימות כמו: פרו ובנגלדש נמצא מתאם בין הימצאות השטרגליים לבין הופעת מחלת הכולרה. מסתבר כי חיידקי הכולרה נדבקים לגוף הסרטנים. ציקלופיים (Cyclopoida) הרפקטיקואידיים (Harpacticoida) קלנואידיים (Calanoida) Poecilostomatoida ספיריים טרגלוביטים - שם כולל למינים רבים של בעלי חיים זעירים המצויים כל ימי חייהם בחלקים חשוכים של מערות ואתרים דומים. טיפולוקריס ספיריים מדיה וקבצים בנושא שטרגליים בוויקישיתוף שטרגליים, באתר אנציקלופדיה בריטניקה (באנגלית) שטרגליים, באתר ITIS (באנגלית) שטרגליים, באתר NCBI (באנגלית) שטרגליים, באתר Animal Diversity Web (באנגלית) שטרגליים, באתר האנציקלופדיה של החיים (באנגלית) שטרגליים, באתר GBIF (באנגלית) אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 285
שירות ביטחון המדינה של מצרים

שירות ביטחון המדינה המצרי (בערבית: مباحث أمن الدولة; בתעתיק מבאחת' אמן א-דולה) היווה את המשטרה החשאית המצרית. מטרותיו היו מניעת חתרנות פוליטית, ולוחמה באדיקות איסלאמית. פורק בעקבות הפלתו של מובראכ בשנת 2011. שם הארגון נקבע בשנות ה-70 על ידי אנואר סאדאת, נשיא מצרים דאז. לפני כן, בעת שהיה הארגון כפוף למשרד הפנים המצרי, נערכו בו שינויי שם עשרות פעמים. הארגון הואשם על ידי שורת ארגוני זכויות אדם בעולם (ביניהם גם אמנסטי אינטרנשיונל ו-Human Rights Watch) בכך שביצע עינויים אכזריים בנחקריו, וביניהם הכאה, תקיפה מינית, מכות חשמל, הטחת עלבונות, כיבוי סיגריות על עור הנחקר, והפעלת לחץ להודאה בפשעים שכלל לא ביצע. הארגון נודע כמוסד אכזר, אשר מוטב לשמור מרחק מנציגיו. ערך מורחב – הביטחון הלאומי של מצרים את הארגון שפורק החליף באפריל 2011 מנגנון חדש בשם הביטחון הלאומי (قطاع الأمن الوطنى), אשר נועד לפעול תוך מתן כבוד לזכויות ולחרויות האזרח. רועי נחמיאס, סודות מצרים נחשפים: הסקס וה"קשר הישראלי", באתר ynet, 6 במרץ 2011 שר הפנים המצרי הוציא החלטה על פירוק מנגנון חקירות ביטחון המדינה, דיווח בערבית
ז'אן איפוליט

ז'אן איפּוֹלִיט (בצרפתית: Jean Hyppolite;‏ 8 בינואר 1907 – 26 באוקטובר 1968), פילוסוף צרפתי. איפוליט היה פרשן חשוב של הפילוסוף הגרמני גאורג וילהלם פרידריך הגל ופרשן של פילוסופים גרמנים אחרים. היה המורה והפטרון של כמה מהבולטים בהוגי-הדעות של צרפת בתקופה שלאחר מלחמת העולם השנייה, ובהם מישל פוקו, ז'יל דלז וז'אק דרידה. הוא סיים את לימודיו באקול נורמל סופרייר פחות או יותר באותו הזמן כמו ז'אן-פול סארטר. לאחר סיום לימודיו החל בלימוד רציני של הגל, ולימד עצמו גרמנית על ידי קריאת "הפנומנולוגיה של הרוח" של הגל בשפת המקור (איפוליט הוא שתרגם לצרפתית את הספר.) ספרו "הלוגיקה והקיום" (Logique et existence) נחשב על ידי רבים כאבן-מסד לפוסטמודרניזם. "ההכחשה: פרשנות על ׳השלילה׳ של פרויד". מצרפתית: עילי ראונר, מטעם, חוב׳ 11 (ספטמבר 2007) עמ׳ 158–165 1946 Genèse et structure de la « Phénoménologie de l'esprit » de Hegel. 1948 Introduction à la philosophie de l'histoire de Hegel. 1953 Logique et existence : essai sur la logique de Hegel. 1955 Études sur Marx et Hegel. 1963 Sens et existence dans la philosophie de Maurice Merleau-Ponty. 1966 Commentaire parlé sur la Verneinung de Freud. in Ecrits de Jacques Lacan (Seuil) p.879 1970 Hegel et la pensée moderne : séminaire sur Hegel dirigé par Jean Hyppolite au Collège de France (1967-1968), textes publiés sous la direction de Jacques d'Hondt. 1971 Figures de la pensée philosophique. Giuseppe Bianco (éd.), Jean Hyppolite : entre structure et existence, Paris, Presses de la rue d'Ulm, 2013 מדיה וקבצים בנושא ז'אן איפוליט בוויקישיתוף ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
קלאו אדום-פנים

קלאו אדום-פנים (שם מדעי: Bucorvus leadbeateri) הוא מין עוף בסוג קלאו קרקע. זהו מין הקלאו הגדול ביותר. גוף הקלאו בצבע שחור, וצבע הראש והסנטר אדום. יש באמצע הסנטר נקודה כחולה. צבע המקור שחור. אורכו כ-90-129 ס"מ, ומשקלו של קלאו זכר הוא כ-3.5 עד 6.2 ק"ג. הנקבות קטנות יותר מהזכרים, ומשקלן הוא כ-2.2 עד 4.6 ק"ג. הקלאו אדום הפנים מאופיין בעור חשוף בצבע אדום על הפנים ועל הגרון. המקור והקסדה שחורים, שגדולה יותר אצל הזכרים. הנקבות קטנות יותר ועל העור האדום שמעל הגרון יש כתמים כחולים. הקלאו חי בערבות ובאדמות מרעה. הוא חי בארצות נמיביה, אנגולה, צפון דרום אפריקה, טנזניה, בבורונדי ובקניה. הקלאו ניזון מצפרדעים, זוחלים, חלזונות ויונקים קטנים. הצעירים תלויים במבוגרים עד גיל של כחצי שנה עד שנה. הקלאו אדום הפנים הוא מין שמוגדר כ"פגיע", ומוגבל בדרך כלל לגנים הלאומיים. הוא חי בקבוצות של 5 עד כ-10 פרטים. פלג הגוף העליון של זכר קבוצה של קלאויים אדומי פנים, אחד מהם צעיר. קלאו אדום פנים מטייל בקרוגר פארק. קלאו אדום פנים בשמורת מסאי בקניה. קלאו קרקעי מדיה וקבצים בנושא קלאו אדום-פנים בוויקישיתוף קלאו אדום-פנים, באתר ITIS (באנגלית) קלאו אדום-פנים, באתר NCBI (באנגלית) קלאו אדום-פנים, באתר Animal Diversity Web (באנגלית) קלאו אדום-פנים, בבסיס הנתונים ARKive (באנגלית) קלאו אדום-פנים, באתר האנציקלופדיה של החיים (באנגלית) קלאו אדום-פנים, באתר GBIF (באנגלית) אייבי ארז ונדב לוי, קלאו אדום הפנים: העוף המוזר בעל קרני הפר, "מסע אחר" 67 קלאו אדום-פנים באתר הרשימה האדומה של IUCN השם בעברית על פי אייבי ארז ונדב לוי, קלאו אדום הפנים: העוף המוזר בעל קרני הפר, "מסע אחר" 67 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
הבחירות לנשיאות רוסיה 1996

הבחירות לנשיאות רוסיה ב-1996 נערכו ב-16 ביוני 1996 ואף שהתמודדו בהן 11 מועמדים שונים, מרבית המירוץ לנשיאות היה בין הנשיא המכהן בוריס ילצין שביקש קדנציה שנייה רצופה, לבין המועמד שנתמך על ידי הקומוניסטים, גנאדי זיוגאנוב, שהפסיד לבסוף בסיבוב השני. מדיה וקבצים בנושא הבחירות לנשיאות רוסיה 1996 בוויקישיתוף
ישיבת אדרת אליהו

ישיבת אדרת אליהו היא ישיבה חרדית ליטאית השייכת לקהילת אדרת אליהו ("זילברמן"), שנמצאת בעיר העתיקה בירושלים. מוסדות הישיבה כוללים תלמוד תורה, ישיבה קטנה הנמצאת ברובע היהודי ובה כ-75 תלמידים, ישיבה גדולה (כתשעים תלמידים) וכולל שבו כמאה אברכים, הנמצאים בבית הכנסת ציון המצוינת בחצר גליציה שברובע המוסלמי. הישיבה הוקמה בשנות השמונים על ידי הרב יצחק שלמה זילברמן, מייסד שיטת זילברמן, ובנו, הרב אליהו זילברמן. הישיבה נקראת על שם הגר"א. בעבר קמו תלמידי הישיבה ללמוד בחצות הלילה והתפללו תפילת שחרית כותיקין. כיום מעטים מן התלמידים ממשיכים לנהוג כך וסדר יומם של רוב התלמידים מתנהל באופן דומה לשאר הישיבות. במשך היום לומדים התלמידים כאשר הם מעוטרים בתפילין, בין היתר על פי דעת הגר"א. הישיבה משתייכת לזרם הליטאי, אולם המאפיינים של הקהילה שאליה היא משתייכת מייחדים אותה לעומת שאר הישיבות בזרם. לפני ביצוע תוכנית ההתנתקות התקיימו בישיבה תפילות ותעניות לביטול הגזירה. סדר הלימוד בישיבה הוא על פי הספק של דף גמרא ליום, והמסכתות הנלמדות בישיבה אינם בהכרח מה שנקרא מסכתות ישיבתיות הנלמדות בדרך כלל בישיבות הליטאיות, אלא כולל גם מסכתות נוספות, בנוסף לכך, בצורת הלימוד בישיבה מניחים דגש יותר על בקיאות מאשר על עיון, ואת הלימוד העיוני לומדי כדי לאסוקי שמעתתא אליבא דהלכתא (להסיק מן הסוגיא מהי פסיקת ההלכה). בישיבה מתקיימים שיעורים בספרי הרמח"ל (מסילת ישרים, דרך ה' ועוד), ספר הכוזרי, ספר משלי עם ביאור הגר"א. שיעורים אלו נחשבים בקרב תלמידי הישיבה לחשובים לא פחות מהשיעורים במסכת הנלמדת. ראש הישיבה הגדולה הוא הרב אליהו זילברמן. המשגיחים הם הרב מרדכי יוסף שיף והרב יהודה בן הרב אליהו זילברמן. הר"מים הם הרבנים משולם וורמסר, אליהו ברי"ט זילברמן, יקותיאל בן הרב אליהו זילברמן, צבי פסח דנציגר. ראש הישיבה הקטנה הוא הרב ירמיהו זילברמן. הרב מנחם הייזלר - ר"מ ומשגיח. הר"מים הם הרבנים: יוסף דוד ציטרין, ירמיה וסרשטיין ומלאכי רואה. יצחק פינדרוס - ח"כ יו"ר סיעת יהדות התורה ויו"ר ועדת פניות הציבור של הכנסת צבי סוכות - ח"כ במפלגת הציונות הדתית בחזרה למקורות - מאתר ערוץ 7 בתאריך 1 בינואר 2001, בארכיון האינטרנט דיון בפורום ספרים וסופרים על שיטת הרב זילברמן (עם אוסף לינקים)(הקישור אינו פעיל, 11.5.2020) האתר של תלמוד תורה אדרת אליהו חרדים כתומים תולדות החצר שבה נבנתה הישיבה(הקישור אינו פעיל, 11.5.2020) מאת עו"ד שבתי זכריה. רבי אשר הכהן, ארחות חיים - כתר ראש, מו"ל: אליהו לנדא, אות טו, באתר היברובוקס אבינדב ויתקון, ימינה מהמתנחלים(הקישור אינו פעיל, 11.5.2020) ערך זה הוא קצרמר בנושא ישיבות ובנושא ירושלים. אתם מוזמנים לתרום לוויקיפדיה ולהרחיב אותו.